Annak ellenére, hogy továbbra is elvégezheti az utasfelvételt online, jelenleg nem tudja kinyomtatni vagy felhasználni a mobil beszállókártyát. A beszállókártyát a repülőtéri utasfelvételi pultnál adjuk át, miután bemutatta az úti célhoz szükséges egészségügyi és úti okmányokat. Mielőtt elindul a repülőtérre, gondoskodjon róla, hogy rendelkezik az összes megfelelő dokumentummal.
Olvassa el a mobil beszállókártya használatára vonatkozó tájékoztatót, hogy tisztában legyen a működésével, amikor újra lehet majd használni:
Ön repülőtéri és online utasfelvétel esetén is pontosan ugyanazt a beszállókártyát kapja az ülőhelyének számával és a járatadatokkal. Ha online végzi el az utasfelvételt, választhat, hogy kinyomtatja vagy e-mailben kéri a beszállókártyát. A világ bizonyos repülőterei most már a mobileszközről elérhető beszállókártyákat is elfogadják. Éppen ezért az indulási dátum előtt bármikor letöltheti a beszállókártyáját és bemutathatja a poggyászfeladó pultnál, ha feladja poggyászát, de tovább is haladhat a beszállókapuhoz. Azon repülőterek esetén, amelyek nem fogadják el a mobil beszállókártyákat, kinyomtathatja beszállókártyáját a Dubaji Nemzetközi Repülőtér önkiszolgáló utasfelvételi automatáinál vagy valamely utasfelvételi pultunknál.